# Xuanya Zhishang

Xuanya Zhishang (xinès simplificat: 悬崖之上, pinyin: Xuányá zhī shàng, literalment 'Per damunt del penya-segat', coneguda pel nom en anglès Cliff Walkers i anteriorment Impasse), és una pel·lícula de thriller històric xinesa del 2021 dirigida per Zhang Yimou i escrita per Quan Yongxian. Està ambientada a l'estat titella imperial japonés de Manxukuo dels anys 30, abans de l'esclat de la Segona Guerra Mundial. Va ser seleccionada com a entrada xinesa a millor pel·lícula internacional als 94 Premis de l'Acadèmia. S'ha doblat al català.

## Trama

Ambientada a l'estat titella japonés de Manxukuo, la pel·lícula segueix quatre agents del Partit Comunista de la Xina que es llancen en paracaigudes a Harbin, al nord-est de la Xina, a principis dels anys trenta. Junts, s'embarquen en una operació secreta amb el nom en codi "Utrennya" (en rus: matí) que té la intenció d'extraure un antic presoner que podria exposar davant la comunitat internacional l'experimentació humana poc ètica i altres crims contra la humanitat comesos per la Unitat 731 de l'Exèrcit Imperial Japonés. En aterrar, els membres de l'equip es divideixen en dos grups per evitar ser capturats i torturats. També estan preparats per sacrificar-se ingerint píndoles de cianur que transporten en una caixa de mistos. Poc després de la separació, el grup 1 descobreix que els seus contactes locals treballen per l'enemic. Aconsegueixen escapar del parany, però també s'adonen que havien estat venuts per un traïdor, que va cedir després de ser torturat i presenciar l'execució dels seus companys. Llavors, el grup 1 intenta informar el grup 2 i dur a terme la missió.

## Cast

* Zhang Yi com a Zhang Xianchen, un antic periodista convertit en agent del PCX
* Yu Hewei com a Zhou Yi, un agent del PCX integrat a l'enemic
* Qin Hailu com a Wang Yu, la dona i camarada de Zhang
* Zhu Yawen com a Chu Liang, el company de Zhang
* Liu Haocun com a Xiao Lan, la camarada de Zhang i la xicona de Chu.
* Ni Dahong com a Gao Bin, enemic.
* Li Naiwen com a assistent de Gao
* Yu Ailei com a Jin Zhide, l'esbirro de Gao
* Lei Jiayin com a Xie Zirong, un agent del PCX convertit en traïdor

## Producció

L'octubre de 2019 es va publicar un pòster conceptual durant el Festival Internacional de Cinema de Pingyao. El 13 de desembre de 2019, les càmeres van començar a rodar al parc forestal nacional de Xuexiang. El rodatge va finalitzar el 19 de maig de 2020.
La partitura original va ser composta per Jo Yeong-wook, mentre que el tema homònim fou composta per la banda RadioMars i interpretada per Zhou Shen.

## Llançament

La pel·lícula es va estrenar el 30 d'abril de 2021 tant a la Xina com als Estats Units. A la República Popular, s'estrena a IMAX, CINITY, Dolby Cinema, etc. Als Estats Units, és distribuïda per China Media Capital.

## Recepció

Cliff Walkers va rebre una valoració positiva del 82% a Rotten Tomatoes, amb una valoració mitjana de 6,7/10.

## Premis i nominacions

| Any | Premis | Categoria | Recipient | Resultat |
| 2021 | XV Premis de Cinema Asiàtic | Millor actor secundari | Yu Hewei | nominació |
| 2021 | XV Premis de Cinema Asiàtic | Millor actriu secundària | Qin Hailu | nominació |
| 2021 | XV Premis de Cinema Asiàtic | Millor Edició | Li Yongyi | guardó |
| 2021 | XV Premis de Cinema Asiàtic | Millor Fotografia | Zhao Xiaoding | nominació |
| 2021 | XV Premis de Cinema Asiàtic | Millor disseny de vestuari | Chen Minzheng | nominació |
| 2021 | XV Premis de Cinema Asiàtic | Millor Música Original | Jo Yeong-wook | nominació |
| 2021 | 34è Premis Gall d'Or | Millor pel·lícula | Cliff Walkers | nominació |
| 2021 | 34è Premis Gall d'Or | Millor director | Zhang Yimou | guardó |
| 2021 | 34è Premis Gall d'Or | Millor Fotografia | Zhao Xiaoding | guardó |
| 2021 | 34è Premis Gall d'Or | Millor actor | Shang Yi | guardó |
| 2021 | 34è Premis Gall d'Or | Millor actor | Yu Hewei | nominació |
| 2021 | 34è Premis Gall d'Or | Millor Direcció d'Art | Lin Mu | nominació |
| 2021 | 34è Premis Gall d'Or | Millor gravació de so | Yang Jiang i Zhao Nan | nominació |

## Referències

* ↑ Davis, Rebecca «Zhang Yimou's 'Impasse' Sets China Release Date, Ramping Up Labor Day Competition» (en anglès). Variety, 24-03-2021.
* ↑ «张艺谋《悬崖之上》代表中国内地 竞逐第94届奥斯卡最佳国际影片奖 (Zhang Yimou's "Above the Cliff" represents Mainland China to compete for the 94th Oscar for Best International Film)». Sohu, 10-11-2021. [Consulta: 10 novembre 2021].
* ↑ «Cliff Walkers». Goita què fan, ara!. [Consulta: 12 setembre 2024].
* ↑ Kenny, Glenn «'Cliff Walkers' Review: Double Crosses and Double Agents» (en anglès). The New York Times, 29-04-2021.
* ↑ Young, Deborah. «‘Cliff Walkers’: Film Review». Hollywood Reporter, 27-04-2021. [Consulta: 19 novembre 2022].
* ↑ Kiang, Jessica. «‘Cliff Walkers’ Review: Zhang Yimou’s Sumptuous Spyjinks Leave the Characters Out in the Cold». Variety, 03-05-2021. [Consulta: 19 novembre 2022].
* ↑ «Cliff Walkers movie review: Zhang Yimou spy thriller, starring Liu Haocun, deceives with its labyrinthine narrative». scmp.com, 30-04-2021. Arxivat de l'original el 5 maig 2021. [Consulta: 4 maig 2021].
* ↑ «张艺谋谍战片《悬崖之上》曝概念海报 冰天雪地背景2020年上映 新作"坚如磐石"已送审». Mtime.com, 11-09-2020. Arxivat de l'original el 2020-06-08. [Consulta: 1r maig 2021].
* ↑ «张艺谋《悬崖之上》开机，首度挑战谍战题材». The Beijing News, 14-12-2019. [Consulta: 1r maig 2021].
* ↑ «张艺谋首部谍战片《悬崖之上》杀青 编剧发文纪念». Sina.com, 19-05-2020. [Consulta: 1r maig 2021].
* ↑ «周深献唱《悬崖之上》，无词哼唱片段曝光» (en xinès simplificat). mtime.com, 22-04-2021. Arxivat de l'original el 2021-04-22. [Consulta: 1r maig 2021].
* ↑ «Zhou Shen Sings The Theme Song of "Impasse"». Youtube. [Consulta: 1r maig 2021].
* ↑ «张艺谋《悬崖之上》五一档将登陆全国IMAX影院» (en xinès simplificat). mtime.com, 01-04-2021. Arxivat de l'original el 2021-04-22. [Consulta: 1r maig 2021].
* ↑ «Cliff Walkers (2021)». Rotten Tomatoes.
* ↑ «15th Asian Film Awards – Nominations 2021», 09-09-2021.
* ↑ Sabastian Nadilo «15th Asian Film Awards – Winners 2021» (en anglès). Asian Film Festivals, 08-10-2021.
* ↑ «第34届中国电影金鸡奖公布完整提名名单». [Consulta: 19 novembre 2022].
* ↑ «第34届中国电影金鸡奖完整名单_腾讯新闻». [Consulta: 19 novembre 2022].